Ek kyk al van 1985 af na kinders. Ek was nog altyd baie lief vir kinders, maar my hart is by die baba-klas. Hulle laat my lag en hou my nog jonk. Ek geniet hulle vreeslik baie.
Ek wou nog altyd `n onderwyseres geword het om `n verskil in die lewe van kinders te maak. Jy moet die vermoë hê om toegewyd en geduldig te wees asook om vinnige oplossing te kan kry. Ek sien die meeste vordering by klein kinders. Jy kan help om kinders te ontwikkel en moet kreatiewe oplossings hê om die kleintjies te help om basiese vaardighede te leer. `n Passie en `n begeerte is wat jy moet hê om met klein kinders te werk. Ek pak elke dag met nuwe toewyding aan. Ek het oor die jare baie geleer oor menswees by die kindertjies, soos om te lag… `n mens kan nie altyd oor alles raas nie, somtyds moet mensnet die snaaks in `n oomblik raaksien en dit geniet.
Ek het ‘n passie vir kinders van kleins af. En dit was vir my lekker om in daai rigting te gaan. Ek geniet my graad R klas vreeslik baie omdat dit vir my so trots maak om te sien hoe elkeen van hulle groei.